
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ Αρ. Φύλλου 103 

18 Φεβρουάριου 1997 


ΠΕΡ ΙΕ Χ ΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Εκπροσώπων του Δημοσίου στο Διοικητικό 

Συμβούλιο της ΕΑΒ-Α.Ε. 1 

Παροχή ειδικής εκπαίδευσης και ενημέρωσης στους 
υπαλλήλους του κλάδου ΔΕ Φύλαξης Κατα¬ 
στημάτων Κράτησης. 2 

Οργάνωση και υλοποίηση ειδικών εκπαιδευτικών προ¬ 
γραμμάτων εισαγωγικής εκπαίδευσης και ενημέ¬ 
ρωσης των υπαλλήλων του κλάδου ΔΕ Φύλαξης 

Καταστημάτων Κράτησης. 3 

Τροποποίηση του Κανονισμού Εσωτερικής Υπη¬ 
ρεσίας της Εισαγγελίας Εφετών Ιωαννίνων. 4 

Τροποποίηση του Κανονισμού Εσωτερικής Υπη¬ 
ρεσίας του Πρωτοδικείου Ευρυτανίας . 5 


ΥΠΟΥΡΓΙΚΕΣ ΑΠ ΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Εκπροσώπων του Δημοσίου στο Διοικητικό 
Συμβούλιο της ΕΑΒ-Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 1 παρ. 8 του Ν. 43/1975 
«Περί ιδρύσεως Εθνικής Βιομηχανίας Αεροπορικού 
Υλικού», όπως αυτός τροποποιήθηκε και συμπληρώθηκε 
με τον Ν. 696/77 και το άρθρο 44 του Ν. 1947/91. 

β. Τις διατάξεις των άρθρων 5, 6 και 7 του Ν. 2414/96 
«Εκσυγχρονισμός των Δημοσίων Επιχειρήσεων και 
Οργανισμών» και άλλες διατάξεις. 

γ. Την αριθ. 2072030/10062/30.10.96 απόφαση του 
Υπουργού Εθνικής Οικονομίας και του Υφυπουργού 
Οικονομικών «Προσαρμογή Καταστατικού της Ελληνικής 
Αεροπορικής Βιομηχανίας Α.Ε. (ΕΑΒ-ΑΕ) στις διατάξεις 
του Ν. 2414/96». 

δ. Τις αριθ. Α.Π. 193/148/17.1.97 και Α.Π. 686/532/ 
12.2.97 γνώμες της Επιτροπής του άρθρου 49 Α’ του κα¬ 
νονισμού της Βουλής. 

ε. Την αριθ. 1000-97-01-ΕΜΠ.006/24.1.1997 πρόταση 


του Διοικητικού Συμβουλίου της ΕΑΒ-Α.Ε. προς τον 
Υπουργό Εθνικής Οικονομίας και τον Υφυπουργό Οικο¬ 
νομικών. 

στ. Την αριθ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

Ορίζουμε ως μέλη του Διοικητικού Συμβουλίου της 
Ελληνικής Αεροπορικής Βιομηχανίας ΕΑΒ-Α.Ε. τους: 

1. Μοσχοπαίδη Ελευθέριο του Φωτίου, ως Πρόεδρο. 

2. Γούλιο Γεώργιο - Νικηφόρο του Βασιλείου, ως 
Διευθύνοντα Σύμβουλο. 

3. Παπαγιαννόπουλο Παύλο του Ιωάννου, ως εκπρόσω¬ 
πο του Γ.Λ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 

-♦- 

Α οιθ. 138519 (2) 

Παροχή ειδικής εκπαίδευσης και ενημέρωσης στους υ¬ 
παλλήλους του κλάδου ΔΕ Φύλαξης Καταστημάτων 

Κράτησης. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) της παρ. 2 του άρθρου 99 του Ν.1851/1989 (ΦΕΚ 
122/Α/16-5-1989) όπως αντικαταστάθηκε από τις διατά¬ 
ξεις της παρ. 7 του άρθρου 3 του Ν.2408/95 (ΦΕΚ/104/ 
Α/4-6-1996). 

β) των άρθρων 34 και 35 του Ν 1943/1991 (ΦΕΚ 
50/Α/11-4-1991) 

2. Την επιτακτική ανάγκη παροχής ειδικής εκπαίδευσης 
ή ενημέρωσης στους υπαλλήλους του κλάδου ΔΕ 
Φύλαξης Καταστημάτων Κράτησης, αποφασίζουμε: 

Ότι για την παροχή ειδικής εκπαίδευσης και ενημέρω¬ 
σης στους υπαλλήλους του κλάδου ΔΕ Φύλαξης Κατα¬ 
στημάτων Κράτησης, η οποία Βατούς εξασφαλίσει τις α- 

παιτούμενες γνώσεις για να ανταποκριθούν πληρέστερα 
στα καθήκοντάτους και να συμβάλουν στην εύρυθμη λει¬ 
τουργία των υπηρεσιών τους, το Υπουργείο Δικαιοσύνης 
θα συνεργάζεται με το Υπουργείο Δημόσιας Τάξης για 
την οργάνωση και υλοποίηση των κατωτέρω εκπαιδευτι¬ 
κών προγραμμάτων : 

Α. Ειδικό Πρόγραμμα εκπαίδευσης "Ομάδων Ασφάλειας" 
Σκοπός του προγράμματος είναι η παροχή ειδικής εκ¬ 
παίδευσης σε υπαλλήλους του κλάδου ΔΕ Φύλαξης Κα¬ 
ταστημάτων Κράτησης, η οποία θα τους εξασφαλίσει τις 
ειδικές γνώσεις και την απαιτούμενη άσκηση προκειμέ- 
νου να στελεχώσουν τις "Ομάδες Ασφάλειας" που θα συ¬ 
γκροτηθούν στα μεγαλύτερα Καταστήματα Κράτησης. Οι 
υπάλληλοι του κλάδου Φύλαξης οι οποίοι θα συμμετά- 
σχουν στο ειδικό πρόγραμμα, θα επιλεγούν από επιτροπή 
που θα συγκροτηθεί, από στελέχη των δύο Υπουργείων, 
με απόφαση του Υπουργού Δικαιοσύνης, μετά από πρό¬ 
ταση του Υπουργού Δημόσιας Τάξης. Για την επιλογή των 
υπαλλήλωντου προσωπικού Φύλαξης οι οποίοι θα αποτε¬ 
λόσουν τις "Ομάδες Ασφάλειας" στα Καταστήματα Κρά¬ 
τησης: α) Κορυδαλλού, β) Θεσσαλονίκης, γ) Λάρισας και 
δ) Πάτρας, έχει εφαρμογή η απόφαση του Υπουργού 
Δικαιοσύνης 86588/24-7-1996. 

Η εκπαίδευση των Ομάδων Ασφάλειας" θα έχει διάρ¬ 
κεια 180 ωρών και θα πραγματοποιείται στη Σχολή 
Προσωπικού Φύλαξης. Μέχρις ότου η Σχολή αποκτήσει 
την απαιτούμενη υλικοτεχνική υποδομή και όχι πάντως 
πέραν της 31-12-1997, η εκπαίδευση θα πραγματοποιεί¬ 
ται στις εγκαταστάσεις της Ελληνικής Αστυνομίας. 

Εκπαιδευτές της Ελληνικής Αστυνομίας, οι οποίοι ορί¬ 
ζονται με απόφαση του Υπουργού Δικαιοσύνης, μετά από 
πρόταση του Υπουργού Δημόσιας Τάξης, θα διδάσκουν 
τα εξής, από τα μαθήματα του προγράμματος: 

1- Αυτοάμυνα: Σωματική Αγωγή. Μέσα άσκησης ελέγ¬ 
χου και κλιμάκωσής τους. Ανάπτυξη μέσων άσκησης ε¬ 
λέγχου. Τακτική τοποθέτησης απέναντι στους υπόπτους 
και τεχνική ορθής γωνίας στους ελέγχους. Χρήση βραχεί¬ 
ας ράβδου. Χρησιμοποίηση χειροπεδών. Τρόπος ενέρ¬ 
γειας σωματικής έρευνας. Τεχνικές άμυνας - σύλληψης ε¬ 
πικίνδυνων κρατουμένων. Λαβές συνοδείας. Αποκρού¬ 
σεις χτυπημάτων με χέρια πόδια κ. λ. π. 

2. Αυτοπροστασία: Σκοπός του μαθήματος. Ψυχο- 
διανοητική προστασία των υπαλλήλων. Κατάσταση ετοι¬ 
μότητας, ψυχολογικής πίεσης, αντιμετώπιση. Ελεγχος υ¬ 
πόπτων, παρακολούθηση συμπεριφοράς. Ελεγχος εσω¬ 
τερικών χώρων. Συμπλοκές. Βασικές και εξειδικευμένες 
μέθοδοι αντιμετώπισης. 

Η εκπαίδευση στα ανωτέρω μαθήματα, είναι εντατική 
και επίμονη και συντελείται με θεωρητική και κυρίως πρα¬ 
κτική διδασκαλία η οποία καλύπτει τα 2/3 των ωρών διδα¬ 
σκαλίας των μαθημάτων αυτών. 

3. Πληροφορίες - Ερευνες: Γενικά. Διάκριση πληροφο¬ 
ριών. Αναζήτηση, συλλογή, επεξεργασία, εκμετάλευση 
πληροφοριών. Δίκτυα πληροφοριών. - Παρακολούθηση: 
Γενικά. - Αυτοσχέδιοι εκρηκτικοί μηχανισμοί: Γενικά. Επι¬ 
σήμανση. Αντιμετώπιση αυτοσχέδιων εκρηκτικών μηχανι¬ 
σμών. - Ερευνες: Γενικά. Σωματική έρευνα. Τεχνική της 
σωματικής έρευνας, Ερευνες χώρων, τεχνική. Ερευνες 
για ναρκωτικά. 

4. Ομηρίες:Γενικά. Ποιοι κρατούν ομήρους. Η ομηρία 
ως πρόβλημα. Συμπεριφορά, ψυχολογία. Ειρηνική επίλυ¬ 
ση της κρίσης. Επιχειρησιακός μηχανισμός. Βία, αντιμε¬ 
τώπιση της κρίσης 


5. Υπηρεσιακά Μέσα - Τακτικές επεμβάσεως: 1} Γενικά. 
Στολή,τρόπος που φέρεται. 2) Δακρυγόνα: Γενικά περί 
δακρυγόνων που χρησιμοποιούνται από το φυλακτικό 
προσωπικό. Σκοπός χρήση. Ιδιότητες,κατηγορίες, επι¬ 
δράσεις . Π ρώτες βοήθειες σε περίπτωση προσβολής από 
δακρυγόνες ουσίες. Κριτήρια χρήσης χημικών μέσων σε 
ανοικτούς και κλειστούς χώρους. Τρόποι διασποράς χη¬ 
μικών μέσων. Βοηθητικά μέσα εκτόξευσης χημικών ου¬ 
σιών. Μέσα προστασίας. Κίνδυνοι από τη χρήση χημικών 
μέσων. Τοξικά δακρυγόνων ουσιών. Τακτική χρησιμοποί¬ 
ησης δακρυγόνων μέσων. Παράγοντες που επηρεάζουν 
τ Π ΧΡήση δακρυγόνων ουσιών. Περιπτώσεις απόλυτης α¬ 
παγόρευσης χρήσης δακρυγόνων μέσων. Επίδειξη δα¬ 
κρυγόνων μέσων εκτόξευσης. Μέσων προστασίας. 
Χρήση χημικών μέσων από τους εκπαιδευόμενους προς 
εξοικείωση, πρακτική εκπαίδευση. 3) Τακτικές επεμβάσε¬ 
ως: Βασικές αρχές επιχειρησιακών τακτικών. Μελέτη 
Οργάνωσης. Ειδικός επιχειρησιακός εξοπλισμός. Επιχει¬ 
ρήσεις σε τακτικές και υπαίθριες περιοχές. Επεμβάσεις 
σε κτίρια, κλειστούς χώρους. 

6. Θέματα ψυχολογικής προετοιμασίας: Γενικά. 
Προβλήματα που καλείται να αντιμετωπίσει ο υπάλληλος 
στο έργο του και άπτονταιτης ψυχολογίας. 

Β. Σχολή Προσωπικού Φύλαξης 
Η Σχολή Προσωπικού Φύλαξης, η οποία λειτουργεί στο 
Κατάστημα Κράτησης Κορυδαλλού,παρέχει εισαγωγική 
εκπαίδευση στους δοκίμους υπαλλήλους του Κλάδου ΔΕ 
Φύλαξης. 

Η διάρκεια της Σχολής είναι δύο μήνες (250 ώρες) και 
μεταξύ των διδασκομένων σ’ αυτή μαθημάτων είναι τα υ¬ 
πό στοιχεία Α1, Α2, Α3 και Α4 της απόφασης αυτής. 

Μέχρις ότου το Υπουργείο Δικαιοσύνης αποκτήσει το 
κατάλληλο εκπαιδευτικό προσωπικό για τα ανωτέρω μα¬ 
θήματα, η διδασκαλία τους θα γίνεται από εκπαιδευτές 
της Ελληνικής Αστυνομίας, οι οποίοι θα ορίζονται με από¬ 
φαση του Υπουργού Δικαιοσύνης, μετά από πρόταση του 
Υπουργού Δημόσιας Τάξης. 

Γ. Πρόγραμμα εκπαίδευσης Εκπαιδευτούν 
Στόχος του προγράμματος είναι να αποκτήσει το 
Υπουργείο Δικαιοσύνης το απαιτούμενο εκπαιδευτικό 
προσωπικό το οποίο θα αναλάβει τη βασική εκπαίδευση 
των υπαλλήλων του κλάδου ΔΕ Φύλαξης σε θέματα αυτο¬ 
άμυνας- αυτοπροστασίας, τη συντηρητική τους εκπαί¬ 
δευση καθώς και τη συντηρητική εκπαίδευση των μελών 
των "Ομάδων Ασφάλειας". Για το σκοπό αυτό θα επιλε- 
γούν, από τα μέλη των "Ομάδων Ασφάλειας", οι πλέον κα¬ 
τάλληλοι για να ασκήσουντα καθήκοντα του εκπαιδευτή. 

Η επιλογή θα γίνεται από τους εκπαιδευτές του 
Υπουργείου Δημοσίας Τάξης 
Δ. Πρόγραμμα ειδικής εκπαίδευσης υπαλλήλων κλάδου 
ΔΕ Φύλαξης 

Καταστημάτων Κράτησης σε θέματα αυτοάμυνας αυ¬ 
τοπροστασίας 

Στόχος του προγράμματος είναι η εκπαίδευση του συ¬ 
νόλου των μονίμων υπαλλήλων του κλάδου ΔΕ Φύλαξης 
των Καταστημάτων Κράτησης σε θέματα αυτοάμυνας - 
αυτοπροστασίας. 

Η ανωτέρω εκπαίδευση θα έχει διάρκεια 48 ωρών και θα 
πραγματοποιείται στο Κατάστημα της Σχολής του 
Προσωπικού Φύλαξης ή στο Κατάστημα Κράτησης στο ο¬ 
ποίο υπηρετείο υπάλληλος εφ’ όσον υπάρχει κατάλληλος 
χώρος και η απαιτούμενη υλικοτεχνική υποδομή, 

Διδασκόμενα μαθήματα τα υπό στοιχεία Α1, Α2, Α3, και 
Α4 της απόφασης αυτής. 

Εκπαιδευτές στο πρόγραμμα θα είναι μέλη των "Ομά¬ 
δων Ασφάλειας" τα οποία θα έχουν παρακολουθήσει με ε¬ 
πιτυχία το ειδικό πρόγραμμα Εκπαίδευσης Εκπαιδευ¬ 
τών". 

Σε εξαιρετικές περιπτώσεις που δεν καθίσταται δυνατή 
η εξασφάλιση του απαιτούμενου χώρου για την πραγμα¬ 
τοποίηση του προγράμματος ή του κατάλληλου εκπαι¬ 
δευτικού προσωπικού θα είναι δυνατή η απασχόληση των 
εκπαιδευτών και η χρήση των εγκαταστάσεων των περι¬ 
φερειακών υπηρεσιών του Υπουργείου Δημόσιας Τάξης. 

Από την παρούσα απόφαση δενπροκαλείται δαπάνη σε 
βάρος του Κρατικού Προϋπολογισμού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1997 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΙ ΓΕΩΡΓΙΟΣ ΡΩΜΑΙΟΣ 
- —* - 

Αοιθ. 16222 (3) 

Οργάνωση και υλοποίηση ειδικών εκπαιδευτικών προ¬ 
γραμμάτων εισαγωγικής εκπαίδευσης και ενημέρω¬ 
σης των υπαλλήλων του κλάδου ΔΕ Φύλαξης Κατα¬ 
στημάτων Κράτησης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) της παρ. 2 του άρθρου 99 του Ν. 1851/89 όπως αντι- 
καταστήθηκε από τις διατάξεις της παρ. 7 του άρθρου 3 
του Ν. 2408/95 (ΦΕΚ 104/Α/4-6-1996). 

β) των άρθρων 34 και 35 του Ν. 1943/19 (ΦΕΚ 50/Α/11 -4- 
1991) 

γ) του εδαφ. δ' της παρ. 2του άρθρου 13του Π. Δ 278/88 
(ΦΕΚ 126/Α/1988) "Οργανισμός Υπουργείου Δικαιο¬ 
σύνης" 

2. Τις υπηρεσιακές ανάγκες των Καταστημάτων Κράτη¬ 
σης,αποφασίζουμε: 

Άρθρο 1 

Ειδικά εκπαιδευτικά και επιμορφωτικά προγράμματα 

Την οργάνωση και υλοποίηση των κατωτέρω ειδικών εκ¬ 
παιδευτικών προγραμμάτων εισαγωγικής εκπαίδευσης 
και ενημέρωσης, των υπαλλήλωντου κλάδου ΔΕ Φύλαξης 
Καταστημάτων Κράτησης, τα οποία θα τους εξασφαλί¬ 
σουν τις απαιτούμενες γνώσεις για να ανταποκριθούν 
πληρέστερα στα καθήκοντά τους και να συμβάλουν στην 
εύρυθμη λειτουργία των υπηρεσιών τους. 

ΚΕΦΑΛΑΙΟ Α’ 

ΕΙΣΑΓΩΓΙΚΗ ΕΚΠΑΙΔΕΥΣΗ 

Άρθρο 2 

Σχολή Προσωπικού Φύλαξης 

1. Η Σχολή του Προσωπικού Φύλαξης παρέχει την εισα¬ 
γωγική εκπαίδευση στο προσωπικό του κλάδου ΔΕ 
Φύλαξης Καταστημάτων Κράτησης και λειτουργεί στο 
Κατάστημα Κράτησης Κορυδαλλού, το οποίο είναι επι¬ 
φορτισμένο με τη γραμματειακή και διαχειριστική υπο¬ 
στήριξή της καθώς επίσης και για την εξασφάλιση χώρων 


διαμονής των υπαλλήλων των οποίων η μόνιμη κατοικία εί¬ 
ναι εκτός νομού Αττικής. Δόκιμοι υπάλληλοι του κλάδου 
ΔΕ Φύλαξης, οι οποίοι πρίν από τη φοίτηση τους στη 
Σχολή Προσωπικού Φύλαξης έχουν παρακολουθήσει με 
επιτυχία το Ειδικό Πρόγραμμα εκπαίδευσης "Ομάδων 
Ασφάλειας", απαλλάσσονται της υποχρέωσης να φοιτή¬ 
σουν στη Σχολή η δε εκπαίδευσή τους στο ειδικό πρό¬ 
γραμμα, υπέχει θέση εισαγωγικής εκπαίδευσης. 

2. Η Σχολή διευθύνεται από το Γ ενικό Διευθυντή Οργά¬ 
νωσης Πληροφορικής, Προσωπικού, Οικονομικού και Τε¬ 
χνικών Θεμάτων του Υπουργείου Δικαιοσύνης, ο οποίος 
αναπληρώνεται, σε περίπτωση έλλειψης, απουσίας ή κω¬ 
λύματος από τον Προϊστάμενο Διεύθυνσης Οργάνωσης 
και Πληροφορικής του ίδιου Υπουργείου. Ειδικότερα για 
τη χορήγηση ολιγόωρων αδειών απουσίας καθώς και για 
τη διαδικασία των εξετάσεωντου άρθρου 8, παράγραφος 
1, ο Διευθυντής της Σχολής , δύναται, να αναπληρωθεί α¬ 
πό το Διευθυντή της Δικαστικής Φυλακής Κορυδαλλού. 

3. Ο Διευθυντής της Σχολής, με το Τμήμα Εκπαίδευσης 
του Υπουργείου Δικαιοσύνης, έχουν τη φροντίδα για τη 
λειτουργία της Σχολής και τον έλεγχο της πιστής εφαρ¬ 
μογής της απόφασης αυτής. 

4. Με απόφαση του Διευθυντή της Σχολής ορίζεται διοι¬ 
κητικός υπάλληλος των Καταστημάτων Κράτησης Κορυ¬ 
δαλλού, ως υπεύθυνος της γραμματείας που λειτουργεί 
στο Κατάστημα της Σχολής, προκειμένου να παρακολου¬ 
θεί και να ελέγχειτην εκτέλεση του προγράμματος. 

Άρθρο 3 

Οροι παρακολούθησης 

1. Στη Σχολή Προσωπικού Φύλαξης εισάγονται υποχρε¬ 
ωτικά για επαγγελματική εκπαίδευση, κατά το χρόνο της 
δοκιμαστικής υπηρεσίας τους, οι νεοδιοριζόμενοι υπάλ- 
ληλοιτου κλάδου ΔΕ Φύλαξης. 

2. Η εκπαίδευση έχει συνολική διάρκεια 250 ωρων και 
πραγματοποιείται σε δύο (2) μήνες. Οι εκπαιδευόμενοι 
κάθε σειράς καθώς και η ακριβής ημερομηνία έναρξης 
του εκπαιδευτικού προγράμματος, καθορίζονται με από¬ 
φαση που εκδίδεται, με φροντίδα της Διεύθυνσης 
Προσωπικού, από το Τμήμα Εκπαίδευσης και συνυπο¬ 
γράφεται από τη Διεύθυνση Σωφρονιστικής Μεταχείρι¬ 
σης Ενηλίκων και Λειτουργίας Καταστημάτων Κράτησης 
και Θεραπευτικών Καταστημάτων. 

3. Ο αριθμός των εκπαιδευομένων σε κάθε σειρά, δεν 
μπορεί να είναι μικρότερος των είκοσι και μεγαλύτερος 
τωντριάντα. Εφ’ όσον οι υπηρεσιακές ανάγκες το επιτρέ¬ 
πουν, δύναται, με απόφαση του Διευθυντή της Σχολής να 
εκπαιδεύεται διπλάσιος από τον ανωτέρω οριζόμενο α¬ 
ριθμός υπαλλήλων, οι οποίοι θα κατανέμονται σε δύο ο¬ 
μάδες, με τον περιορισμό ότι ο συνολικός αριθμός τους 
δεν μπορεί να είναι μικρότερος των σαράντα και μεγαλύ¬ 
τερος των εξήντα. 

4. Η παρακολούθηση των μαθημάτων της Σχολής είναι 
υποχρεωτική. Σε περίπτωση ασθένειας, πέραν των προ- 
βλεπομένων απότις ισχύουσες διατάξεις, ο εκπαιδευόμε¬ 
νος υποχρεούται να ενημερώνει άμεσα τον υπεύθυνο 
γραμματείας της Σχολής. Χορήγηση αδειών κατάτη διάρ¬ 
κεια της φοίτησης δεν επιτρέπεται. Σε εξαιρετικές περι¬ 
πτώσεις, δύναται, με έγκριση του Διευθυντή της Σχολής, 
ή του Διευθυντή της Δικαστικής Φυλακής Κορυδαλλού, 
να χορηγηθεί ολιγοήμερη αιτιολογημένη άδεια, ή ολιγό¬ 
ωρη άδεια απουσίας. Οι ολιγόωρες άδειες απουσίας, κα- 

ταχωρούνται σε ειδικό βιβλίο της γραμματείας και σε καμ- 
μία περίπτωση δεν είναι δυνατόν να υπερβούντις δώδεδα 
(12) ώρες καθ’όλοτο διάστηματηςπαρακολούθησηςτου 
προγράμματος. 

5. Με απόφαση του Διευθυντή της Σχολής, διακόπτο¬ 
νται τα μαθήματα, για μέντις εορτές των Χριστουγέννων, 
και του Νέου Έτους, από 24 Δεκεμβρίου έως 6 Ιανουάρι¬ 
ου, για δε τις εορτές του Πάσχα, από τη Μεγάλη Πέμπτη 
έως και τη δεύτερη ημέρα του Πάσχα. Κατά το χρόνο δια¬ 
κοπής των μαθημάτων οι εκπαιδευόμενοι επιστρέφουν 
στα Καταστήματα Κράτησης από τα οποία προέρχονται. 

6. Με απόφασή μας, δύναται, κατά τη διάρκεια της εκ¬ 
παιδευτικής περιόδου να αντικατασταθούν ορισμένες η¬ 
μέρες ή ώρες διδασκαλίας, προκειμένου να παρασχεθεί 
στους εκπαιδευομένους η δυνατότητα επιμόρφωσης με 
σεμινάρια ή διαλέξεις, γενικότερου ή ειδικότερου ενδια¬ 
φέροντος. 

Άρθρο 4 

Διδασκόμενα μαθήματα 

1. Σωφρονιστικός Κώδικας: Γενικές αρχές. Διάκριση 
κρατουμένων σε κατηγορίες. Διάκριση καταστημάτων 
κράτησης. Υφισταμένη κατάσταση. Εισαγωγή κρατουμέ¬ 
νων στα καταστήματα κράτησης. Οροι διαβίωσης κρα¬ 
τουμένων. Αγωγή κρατουμένων, κοινωνική-φυσική-πνευ- 
ματική - θρησκευτική. Ψυχαγωγία. Εκπαίδευση κρατου¬ 
μένων, στοιχειώδης-επαγγελματική, Επικοινωνία. Αδειες. 
Εργασία κρατουμένων. Μεταγωγή, Αμοιβές και πειθαρχι¬ 
κές κυρώσεις. Καθήκοντα προσωπικού. Σωφρονιστική 
μεταχείριση ανηλίκων. Κείμενα του Ο. Η. Ε και του Συμβου¬ 
λίου της Ευρώπης σχετικά με τα ανθρώπινα δικαιώματα. 
Διεθνής προστασία ανθρωπίνων δικαιωμάτων και διεθνή 
όργανα, διακηρύξεις, εφαρμογές. Διεθνής Σύμβαση με¬ 
ταφοράς κρατουμένων. Ο εισαγγελέας στη Φυλακή. 
Συμβούλια Φυλακής. 

2. Στοιχεία Εγκληματολογίας: Το έγκλημα και οι διακρί¬ 
σεις του. Εγκλημα και εγκληματικότητα. Γενικά και ατομι¬ 
κά αίτια εγκλημάτων. Βιολογικοί-Ψυχολογικοί-Κοινωνικοί 
παράγοντες. Το επάγγελμα, το οινόπνευμα καιτα ναρκω¬ 
τικά, ο εταιρισμός και η οικογενειακή κατάσταση ως αίτια 
εγκλημάτων. Ειδικές μορφές εγκλημάτων, απόπειρα συμ¬ 
μετοχή συρροή. Οργανωμένο και απλό έγκλημα. Οικο¬ 
νομικό έγκλημα, εγκλήματα βίας. Η εγκληματικότητα των 
γυναικών. Εγκλήματα γυναικών. Η εγκληματικότητα των 
ανηλίκων, αίτια. Διάκριση εγκληματιών σε κατηγορίες. 

3. Στοιχεία Ποινικού Δικαίου και Ποινικής Δικονομίας: 
Εννοια της αξιόποινης πράξης. Διαίρεση αξιόποινων πρά¬ 
ξεων. Ποινές. Μέτρα ασφάλειας. Αναστολή ποινής υπό ό¬ 
ρο και απόλυση υπό όρο. Ευεργετικός υπολογισμός ποι¬ 
νής. Εγκλήματα σχετικά με την υπηρεσία. Αδικήματα κρα¬ 
τουμένων εντός της Φυλακής. Ποινικά δικαστήρια. 
Δικαστήρια Ανηλίκων. Αυτεπάγγελτη δίωξη. Εγκλιση. 
Προφυλάκιση και έκτιση ποινής. Οι διάδικοι, κατηγορού¬ 
μενος, πολιτικός ενάγων, δικαιώματα υπερασπιστή δικη¬ 
γόρου. Βούλευμα. Ενδικα μέσα. Εκτέλεση, αναβολή και 
τέλος της ποινής. Εποπτεία στην εκπση της στερητικής 
της ελευθερίας ποινής. 

4. Στοιχεία Διοικητικού Δικαίου: Δίκαιο δημοσίων υπαλ¬ 
λήλων. Διορισμός. Καθήκοντα, περιορισμοί και αστική ευ¬ 
θύνη. Δικαιώματα και υποχρεώσεις. Μεταβολές υπηρε¬ 
σιακής κατάστασης. Πειθαρχικό δίκαιο. Αξιολόγηση. 
Εκπαίδευση. Λύση της υπαλληλικής σχέσης 


5.. Στοιχεία Ψυχολογίας: Σχέσεις προσωπικού με προϊ¬ 
σταμένους, κρατουμένους, συγγενείς κρατουμένων, κοι¬ 
νό. Ψυχολογία παραβατικών ατόμων. Ψυχολογία εξαρτη¬ 
μένων ατόμων. Ψυχολογία κρατουμένων. Ψυχολογική υ¬ 
ποστήριξή παραβατικών ατόμων. Ψυχολογία του 
υπαλλήλου. Το στρες στον επαγγελματικό χώρο. Επίλυση 
συγκρούσεων. Διαμόρφωση στάσεων και συμπεριφο¬ 
ρών. 

6. Κοινωνική εργασία; Ο ρόλος του κοινωνικού λειτουρ¬ 
γού στην μεταχείριση του κρατούμενου. 

7. Στοιχεία Υγιεινής: Υγιεινή των κρατουμένων. Υγιεινή 
τωνχώρων κράτησης. Παροχή πρώτων βοηθειών. Αντιμε¬ 
τώπιση έκτακτων περιστατικών. Αντιμετώπιση τοξικομα¬ 
νών κρατουμένων. Λοιμώδη νοσήματα, μέτρα προστα¬ 
σίας, προφυλάξεις. Α1ϋ5, πρόληψη, αντιμετώπιση. Ελεγ¬ 
χος φαρμακευτικού-υγειονομικού υλικού. 

8. Λειτουργία των καταστημάτων κράτησης: Χρήση επι- 
τρεπομένων μέσων εξαναγκασμού και άμυνας. Οργά¬ 
νωση και λειτουργία των τμημάτων και υπηρεσιών των κα- 
ταστημέιτων κράτησης. Οργάνωση και πρακτική αντιμε¬ 
τώπιση θεμάτων ασφάλειας, έρευνας, ελέγχου, εφόδων, 
επισκεπτηρίων, καταμέτρησης, στάσεων, εξεγέρσεων 
και άλλων εκτάκτων περιστατικών καθώς και ανάπτυξη 
δεξιοτήτων παρατήρησης, επικοινωνίας, ανθρω- πίνων 
σχέσεων. Ο ρόλοςτων σωφρονιστικών υπαλλήλου και ει¬ 
δικών επιστημόνων μέσα στο κατάστημα κράτησης. 

9. Κοινωνιολογία: Κοινωνιολογικές προσεγγίσεις στην 
ερμηνεία συγχρόνων κοινωνικών φαινόμενων, χρήση το- 
ξικών ουσιών, εγκληματικότητας, βίας κ. α. 

10. Περί ναρκωτικών ουσιών: Γενικές έννοιες. Ορισμοί. 
Ταυτότητα του προβλήματος. Διάκριση των ναρκωτικών. 
Κατάχρηση-ανοχή-εθισμός-σωματική και ψυχική εξάρτη¬ 
ση. Αίτια που οδηγούν στη χρήση ναρκωτικών. Ναρκωτι¬ 
κά και εφηβεία. Επιδράσεις από τα ναρκωτικά. Ναρκωτι¬ 
κά και Α1ϋ5. Αιτίες θανάτου τοξικομανών. Τα ναρκωτικά 
και ο νόμος. Τρόποι αντιμετώπισης των εγκλημάτων περί 
τα ναρκωτικά. Τρόποι διακίνησης και εμπορίας ναρκωτι¬ 
κών. Ο τοξικομανής εγκληματίας-κρατούμενος, εγκλήμα¬ 
τα που διαπραττει εντός και εκτός φυλακής. Προτάσεις, 
λύσεις. 

11. Αυτοάμυνα: Σωματική Αγωγή. Μέσα άσκησης ελέγ¬ 
χου και κλιμάκωσής τους. Ανάπτυξη μέσων άσκησης ε¬ 
λέγχου, Τακτική τοποθέτησης απέναντι στους υπόπτους 
και τεχνική ορθής γωνίας στους ελέγχους. Χρήση βραχεί¬ 
ας ράβδου. Χρησιμοποίηση χειροπεδών. Τρόπος ενέρ¬ 
γειας σωματικής έρευνας. Τεχνικές άμυνας - σύλληψης ε¬ 
πικίνδυνων κρατουμένων. Λαβές συνοδείας. Αποκρού¬ 
σεις χτυπημάτων με χέρια πόδια κ. λ. π 

12. Αυτοπροστασία:Σκοπός του μαθήματος. Ψυχο- 
διανοητική προστασία των υπαλλήλων. Κατάσταση ετοι¬ 
μότητας, ψυχολογικής πίεσης, αντιμετώπιση. Ελεγχος υ¬ 
πόπτων, παρακολούθηση συμπεριφοράς. Ελεγχος εσω¬ 
τερικών χώρων. Συμπλοκές. Βασικές και εξειδικευμένες 
μέθοδοι αντιμετώπισης. 

Η εκπαίδευση στα υπό στοιχεία 11 και 12 μαθήματα, εί¬ 
ναι εντατική και επίμονη και συντελείται με θεωρητική και 
κυρίως πρακτική διδασκαλία η οποία καλύπτει τα 2/3 των 
ωρών διδασκαλίας των μαθημάτων αυτών. Επίσης είναι υ¬ 
ποχρεωτική, μετά την ολοκλήρωση του εκπαιδευτικού 
προγράμματος, η συντηρητική εκπαίδευση, στα μαθήμα¬ 
τα αυτά και σε τακτά χρονικά διαστήματα, από υπαλλή¬ 
λους του κλάδου ΔΕ Φύλαξης οι οποίοι θα έχουν παρακο¬ 
λουθήσει με επιτυχία το πρόγραμμα Εκπαίδευσης Εκπαι- 

δευτών. Την ευθύνη για το προγραμματισμό, την οργά¬ 
νωση και υλοποίηση της συντηρητικής εκπαίδευσης, έχει 
το Τμήμα Εκπαίδευσης του Υπουργείου Δικαιοσύνης. 

13. Πληροφορίες - Ερευνες: Γενικά. Διάκριση πληρο¬ 
φοριών. Ανάζήτηση, συλλογή, επεξεργασία, εκμετάλευ- 
ση πληροφοριών. Δίκτυα πληροφοριών. - Παρακολού¬ 
θηση: Γενικά. - Αυτοσχέδιοι εκρηκτικοί μηχανισμοί: 
Γενικά. Επισήμανση. Αντιμετώπιση αυτοσχέδιων εκρηκτι¬ 
κών μηχανισμών. - Ερευνες: Γ ενικά. Σωματική έρευνα. Τε¬ 
χνική της σωματικής έρευνας. Ερευνες χώρων, τεχνική. 
Ερευνες για ναρκωτικά. 

14. Ομηρίες:Γενικά. Ποιοι κρατούν ομήρους. Η ομηρία 
ως πρόβλημα. Συμπεριφορά, ψυχολογία. Ειρηνική επίλυ¬ 
ση της κρίσης. Επιχειρησιακός μηχανισμός. Βία, αντιμε¬ 
τώπιση της κρίσης. 

Άρθρο 5 

Διδακτικό προσωπικό 

1. Μεαπόφασή μας ορίζονται για κάθε εκπαιδευτική σει¬ 
ρά οι ώρες διδασκαλίας κάθε μαθήματος και το διδακτικό 
προσωπικό της Σχολής που μπορεί να είναι στελέχη των 
Υπουργείων Δικαιοσύνης και Δημόσιας Τάξης, μέλη 
Δ.Ε.Π. Ανωτάτων Εκπαιδευτικών Ιδρυμάτων, πρώην αξιω¬ 
ματικοί της Ελληνικής Αστυνομίας και άλλα πρόσωπα που 
έχουν ειδικές γνώσεις σε σχέση μετά διδασκόμενα μαθή¬ 
ματα, τη σωφρονιστική πολιτική ή γενικά με τη λειτουργία 
των Καταστημάτων Κράτησης. 

2. Σε περίπτωση κωλύματος ή απουσίας διδάσκοντος, ο 
Διευθυντής της Σχολής μπορεί να αναθέσει σε άλλον τη 
διδασκαλία του μαθήματος, εφόσον αυτό είναι δυνατό, 
για όσο χρόνο διαρκείτο κώλυμα. Εάν ο χρόνος απουσίας 
του διδάσκοντος παρατείνεται για μεγάλο χρονικό διά¬ 
στημα, αντικαθίσταται σύμφωνα με τα οριζόμενα στην 
προηγούμενη παράγραφο. 

Άρθρο 6 

Ωρες διδασκαλίας 

Το πρόγραμμα διδασκαλίας κάθε εκπαιδευτικής σειράς 
ορίζεται από το Τμήμα Εκπαίδευσης της Διεύθυνσης 
Οργάνωσης και Πληροφορικής. Οι ώρες διδασκαλίας ο¬ 
ρίζονται σε εξι (6) για κάθε εργάσιμη ημέρα και η διάρκεια 
κάθε διδακτικής ώρας σε 45 λεπτά. Για τη συμπλήρωση 
του εβδομαδιαίου ωραρίου εργασίας και με στόχο την 
πρακτική τους άσκηση, οι εκπαιδευόμενοι κατά τη διάρ¬ 
κεια της φοίτησής τους στη Σχολή, απασχολούνται, υπό 
την επίβλεψη υπαρχιφύλακα και την εποπτεία αρχιφύλα- 
κα, σε ένα από τα Καταστήματα Κράτησης Κορυδαλλού, 
με τον περιορισμό ότι δεν θα εκτελούν υπηρεσία από 10 
μ.μ. έως 7 π. μ. καθώς επίσης και κατά τη διάρκεια των 
γραπτών εξετάσεων. Η τοποθέτηση των εκπαιδευόμενων 
για πρακτική άσκηση, γίνεται με απόφαση του Διευθυντή 
της Σχολής. 

Άρθρο 7 

Εξετάσεις 

1. Οι εκπαιδευόμενοι, κατά τη διάρκεια της φοίτησής 
τους και μετά την ολοκλήρωση του εκπαιδευτικού προ¬ 
γράμματος, υποβάλλονται σε προφορικές και γραπτές ε¬ 
ξετάσεις, στα μαθήματα που προβλέπονται από τις παρα¬ 
γράφους 1,2, 3, 4, 5, 6, 7, 8, 9, 10, 13, 14 του άρθρου 4. Η 
επίδοση των εκπαιδευόμενων στα λοιπά μαθήματα, κρί- 


νεται από τον οικείο εκπαιδευτή, από τα αποτελέσματα 
της πρακτικής άσκησης. 

2. Μετά τη λήξη κάθε εκπαιδευτικού προγράμματος, οι 
εκπαιδευόμενοι, σύμφωνα με πρόγραμμα που καθορίζε¬ 
ται με απόφαση του Διευθυντή της Σχολής, υποβάλλονται 
σε προφορικές και σε γραπτές εξετάσεις εφ όλης της ύ¬ 
λης που έχουν διδαχθεί. Με ίδια απόφαση αποκλείονται 
των εξετάσεων όσοι δενπαρακολούθησαν, για οποιονδή- 
ποτε λόγο, τουλάχιστον το ένα τέταρτο των ωρών διδα¬ 
σκαλίας του εκπαιδευτικού προγράμματος και υποχρε- 
ούνται να παρακολουθήσουν εκ νέου το πρόγραμμα της 
Σχολής. Οσοι αδικαιολόγητα δεν προσέλθουν στις τελι¬ 
κές εξετάσεις, δύναται να απολυθούν από την υπηρεσία, 
σύμφωνα με τις ισχύουσες διατάξεις. Οσοι απέχουν δι¬ 
καιολογημένα από τις τελικές εξετάσεις, οφείλουν να ε¬ 
νημερώσουν άμεσα τον υπεύθυνο της γραμματείας της 
Σχολής για την αποχή τους και εν συνεχεία να υποβάλουν 
αίτηση με τα σχετικά δικαιολογητικά. Η αίτησή τους εξε¬ 
τάζεται από την επιτροπή που προβλέπεται από την πα¬ 
ράγραφο 1 του άρθρου 9, συμμετέχει δε σ' αυτήν υπηρε¬ 
σιακός ιατρός της Κεντρικής Υπηρεσίας του Υπουργείου 
Δικαιοσύνης, εφ’ όσον η αποχή από τις εξετάσεις, οφεί¬ 
λεται σε ασθένεια. Εάν η αποχή τους κριθεί δικαιολογη¬ 
μένη, εξετάζονται σε χρόνο που ορίζεται από το 
Διευθυντή της Σχολής. 

3. Οι υπάλληλοι οι οποίοι θα αποτύχουν στις τελικές ε¬ 
ξετάσεις υποχρεούνται να παρακολουθήσουν αμέσως, 
για δεύτερη φορά,το πρόγραμμα της Σχολής. Σε περί¬ 
πτωση και δεύτερης αποτυχίας απολύονται από την υπη¬ 
ρεσία. 

Άρθρο 8 

Διαδικασία εξετάσεων 

1. Κατά τη γραπτή εξέταση, δίδονται δύο θέματαγιακά- 
θε μάθημα, έκτων οποίων οι εξεταζόμενοι οφείλουν να α- 
ναπτύξουντο ένα. Τα θέματα περιλαμβάνουν μία ή περισ¬ 
σότερες ερωτήσεις και ορίζονται σε διπλάσιο αριθμό από 
τον αρμόδιο εκπαιδευτικό. Η τελική επιλογή των θεμάτων 
στα οποία θα εξετασθούν οι εκπαιδευόμενοι γίνεται, με 
δημόσια κλήρωση, πριν από την έναρξη της γραπτής εξέ¬ 
τασης, ενώπιον του Διευθυντή της Σχολής ή του 
Διευθυντή της Δικαστικής φυλακής Κορυδαλλού και του 
εξεταστή του μαθήματος. Τους κλήρους ανασύρουν από 
την κληρωτίδα δύο μαθητές της Σχολής. 

2. Οι εξεταζόμενοι χρησιμοποιούν φύλλα χάρτου που έ¬ 
χουν τη σφραγίδατου Υπουργείου Δικαιοσύνης και τη μο¬ 
νογραφή του Διευθυντή της Σχολής. 

3. Η παράδοση των γραπτών γίνεται εντός δύο ωρών α¬ 
πό το τέλος της υπαγόρευσης των θεμάτων. Μετά το πέ¬ 
ρας των γραπτών εξετάσεων οι εκπαιδευόμενοι εξετάζο¬ 
νται και προφορικά στο ίδιο μάθημα, από τον οικείο διδά¬ 
σκοντα. 

4. Κατά τη διενέργεια των γραπτών εξετάσεων οι εξετα¬ 
ζόμενοι επιτηρούνται από δύο υπαλλήλους του 
Υπουργείου Δικαιοσύνης, που ορίζονται από το 
Διευθυντή της Σχολής. Η χρήση βιβλίων ή άλλων βοηθη¬ 
μάτων κατά το χρόνο της εξέτασης, συνεπάγεται αποβο¬ 
λή του εξεταζομένου από την αίθουσα εξετάσεων και μη¬ 
δένιση του γραπτού του. 

5. Τα γραπτά παραδίδονται στον εξεταστή του μαθήμα¬ 
τος και μονογράφονται από τον ίδιο και από έναν επιτη¬ 
ρητή. Οι εξεταστές οφείλουν ο οποίος οφείλει εντός δέκα 

ημερών να βαθμολογήσει τα γραπτά και να τα καταθέσει 
στο Διευθυντή της Σχολής. 

6. Μετά την ολοκλήρωση των γραπτών και προφορικών 
εξετάσεων ακολουθεί η εξέταση των προβλεπομένων α¬ 
πό τις παραγράφους 11 και 12του άρθρου 4 μαθημάτων, 
από τον οικείο εκπαιδευτή. 

7. Οι διδάσκοντες όλων των μαθημάτων οφείλουν, μετά 
την ολοκλήρωση των εξετάσεων να παραδώσουν στο 
Διευθυντή της Σχολής, ονομαστική κατάσταση υπογε¬ 
γραμμένη, στην οποία θα αναγράφεται αναλυτικά η βαθ¬ 
μολογία καθενός από τους εξετασθέντες. 

8. Η επίδοση των μαθητών σε κάθε μάθημα αξιολογείται 
με το βαθμό από 0 -έως 10. 

Άρθρο 9 

Πίνακας επιτυχίας 

1. Με απόφαση του Διευθυντή της Σχολής, συγκροτεί¬ 
ται για την έκδοση των αποτελεσμάτων, τριμελής επιτρο¬ 
πή, στην οποία συμμετέχει ο ίδιος και δύο εκπαιδευτές, Η 
επιτροπή, με βάση τη βαθμολογία κάθε εκπαιδευόμενου 
στις γραπτές και στις προφορικές εξετάσεις και στην 
πρακτική άσκηση, καταρτίζει πίνακα κατά σειρά επιτυ¬ 
χίας, στον οποίο αναγράφεται το ονοματεπώνυμο του εκ- 
παιδευομένου, ο μέσος όρος βαθμολογίας του για κάθε 
μάθημα, το γενικό σύνολο και ο τελικός βαθμός επίδοσής 
του, ο οποίος προκύπτει από τη διαίρεση του γενικού συ¬ 
νόλου δια του αριθμού των μαθημάτων. Επιτυχόντες θε¬ 
ωρούνται όσοι λαμβάνουντελικό βαθμό, επίτου συνόλου 
των μιαθημάτων, τουλάχιστον πέντε (5). 

2. Ο πίνακας επιτυχίας υπογράφεται από τα μέλη της ε¬ 
πιτροπής εις τετραπλούν και με φροντίδα του Τμήματος 
Εκπαίδευσης αναρτάται στο Κατάστημα του Υπουργείου 
Δικαιοσύνης και στο Κατάστημα της Σχολής και διαβιβά¬ 
ζεται στη Διεύθυνση Προσωπικού του Υπουργείου 
Δικαιοσύνης, αντίγραφό του δε φυλάσσεται μετά γραπτά 
των εξετατασθέντων και την κατάσταση της προφορικής 
βαθμολογίας, στο αρχείο του ανωτέρω Τμήματος. 

3. Η Διεύθυνση Προσωπικού υποχρεούται να ανακοινώ¬ 
σει τα αποτελέσματα στον ίδιο τον υπάλληλο και στην υ¬ 
πηρεσία του. Στους καταταγέντες στις πέντε πρώτες θέ¬ 
σεις του πίνακα επιτυχίας, ανακοινώνεται και η σειρά επι¬ 
τυχίας τους. 

4. Οι επιτυχόντες λαμβάνουν πιστοποιητικό παρακο¬ 
λούθησης της Σχολής στο οποίο αναγράφεται ο βαθμός 
επίδο σή ς το υ ς. Αντίγραφο του π ιστοποιητικού τοποθετεί¬ 
ται, με φροντίδα της Διεύθυνσης Προσωπικού, στο προ¬ 
σωπικό μητρώο του υπαλλήλου. 

5.0 βαθμός επίδοσηςτου υπαλλήλου στο πρόγραμμα ει¬ 
σαγωγικής εκπαίδευσης συνεκτιμάται για την υπηρεσιακή 
εξέλιξή του. Οι κατατασσόμενοι μεταξύ των πέντε πρώτων 
στον πίνακα επιτυχίας κάθε εκπαιδευτικής σειράς, έχουν 
δικαίωμα να επιλέξουν, με αίτησή τους, το Κατάστημα Κρά¬ 
τησης στο οποίο επιθυμούν να τοποθετηθούν οργανικά. Η 
αίτησή τους υποβάλλεται στη Διεύθυνση Προσωπικού ε¬ 
ντός δέκα (10) ημερών από την έγγραφη γνωστοποίηση σ’ 
αυτούς της σειράς επιτυχίας τους. Σε περίπτωση που δεν 
υπάρχει κενή οργανική θέση στο Κατάστημα Κράτησης 
της επιλογής τους, τοποθετούνται σε οργανική θέση άλ¬ 
λου Καταστήματος και αποσπώνται υποχρεωτικά, για όσο 
χρόνο επιτρέπουν οι ισχύουσες διατάξεις, στο Κατάστημα 
Κράτησης που έχουν επιλέξει, στο οποίο και μετατίθενται, 
εφ’ όσον κατά το χρόνο απόσπασης κενωθεί θέση. Τα ανω¬ 
τέρω ισχύουν και για τις γυναίκες υπαλλήλους του Κλάδου 


ΔΕ Φύλαξης, εφ' όσον στο Κατάστημα επιλογής τους, λει- 
τουργείτμήμα κράτησης γυναικών. 

ΚΕΦΑΛΑΙΟ Β' 

ΕΙΔΙΚΑ ΕΝΗΜΕΡΩΤΙΚΑ ΠΡΟΓΡΑΜΜΑΤΑ 
Άρθρο 10 

Ειδικό Πρόγραμμα εκπαίδευσης Ομάδων Ασφάλειας" 

1. Σκοπός του προγράμματος είναι η παροχή ειδικής εκ¬ 
παίδευσης σε υπαλλήλους του κλάδου ΔΕ Φύλαξης Κατα¬ 
στημάτων Κράτησης, η οποία θα τους εξασφαλίσει τις ει¬ 
δικές γνώσεις και την απαιτούμενη άσκηση προκειμένου 
να στελεχώσουν τις "Ομάδες Ασφάλειας" που θα συγκρο¬ 
τηθούν στα μεγαλύτερα Καταστήματα Κράτησης. 
Προϋποθέσεις για τη συμμετοχή των υπαλλήλων του κλά¬ 
δου ΔΕ Φύλαξης στο πρόγραμμα, είναι: α) ηλικία 22 έως 32 
ετών και σε ειδικές περιπτώσεις έως 40 ετών, β) εκδήλωση 
ενδιαφέροντος για την παρακολούθηση του προγράμμα¬ 
τος και γ) η επιλογή τους από ειδική επιτροπή η οποία συ¬ 
γκροτείται για το σκοπό αυτό με απόφασή μας από υπαλ¬ 
λήλους του Υπουργείου Δικαιοσύνης και του Υπουργείου 
Δημόσιαςτάξης, Η εκπαίδευση θα έχει διάρκεια 180 ωρών 
και θα πραγματοποιείται στη Σχολή Προσωπικού 
Φύλαξης. Μέχρις ότου η σχολή αποκτήσει την απαιτούμε- 
νη υλικοτεχνική υποδομή η εκπαίδευση θα πραγματοποι¬ 
είται στις εγκαταστάσεις της Ελληνικής Αστυνομίας. Οι 
εκπαιδευόμενοι κάθε σειράς ορίζονται με απόφαση μας 
και ο αριθμός τους κυμαίνεται από 25 - 30 υπαλλήλους. 

2. Ως προς την παρακολούθηση του ειδικού προγράμ¬ 
ματος εκπαίδευσης των "Ομάδων Ασφάλειας" έχουν ε¬ 
φαρμογή οι παράγραφοι 4,5 και 6 του άρθρου 3. 

3. Διδασκόμενα μαθήματα και διδακτέα ύλη τα προβλε- 
πόμενα από τις παραγράφους 8, 11, 12, 13 και 14 του άρ¬ 
θρου 4 με ηυξημένες ώρες διδασκαλίας, προκειμένου να 
καταστούν ικανοί να ανταποκριθούν στα ειδικά καθήκοντα 
που θατους ανατεθούν και επιπλέοντα εξής μαθήματα: 

α. Υπηρεσιακά Μέσα-Τακτικές επεμβάσεως: 1) Γενικά. 
Στολή,τρόπος που φέρεται. 2) Δακρυγόνα: Γενικά περί 
δακρυγόνων που χρησιμοποιούνται από το φυλακτικό 
προσωπικό. Σκοπός χρήση. Ιδιότητες, κατηγορίες, επι¬ 
δράσεις. Πρώτες βοήθειες σε περίπτωση προσβολής από 
δακρυγόνες ουσίες. Κριτήρια χρήσης χημικών μέσων σε 
ανοικτούς και κλειστούς χώρους. Τρόποι διασποράς χη¬ 
μικών μέσοιν. Βοηθητικά μέσα εκτόξευσης χημικών ου¬ 
σιών. Μέσα προστασίας. Κίνδυνοι απότη χρήση χημικών 
μέσων. Τοξικά δακρυγόνων ουσιών. Τακτική χρησιμοποί¬ 
ησης δακρυγόνων μέσων. Παράγοντες που επηρεάζουν 
τη χρήση δακρυγόνων ουσιών. Περιπτώσεις απόλυτης α¬ 
παγόρευσης χρήσης δακρυγόνων μέσων. Επίδειξη δα¬ 
κρυγόνων μέσων εκτόξευσης. Μέσων προστασίας. 
Χρήση χημικών μέσων από τους εκπαιδευόμενους προς 
εξοικείωση, πρακτική εκπαίδευση. 3) Τακτικές επεμβάσε¬ 
ως: Βασικές αρχές επιχειρησιακών τακτικών. Μελέτη 
Οργάνοισης. Ειδικός επιχειρησιακός εξοπλισμός. Επιχει¬ 
ρήσεις σε τακτικές και υπαίθριες περιοχές. Επεμβάσεις 
σε κτίρια, κλειστούς χώρους. 

β. Θέματα ψυχολογικής προετοιμασίας: Γενικά. 
Προβλήματα που καλείται να αντιμετωπίσει ο υπάλληλος 
στο έργο του και άπτονταιτης ψυχολογίας. 

Άρθρο 11 

Πρόγραμμα Εκπαίδευσης Εκπαιδευτών 

1. Στόχος του προγράμματος είναι να αποκτήσει το 

Υπουργείο Δικαιοσύνης το απαιτούμενο εκπαιδευτικό 
προσωπικό το οποίο θα αναλάβει τη βασική εκπαίδευση 
των υπαλλήλων του κλάδου ΔΕ Φύλαξης σε θέματα αυτο¬ 
άμυνας- αυτοπροστασίας, τη συντηρητική τους εκπαί¬ 
δευση καθώς και τη συντηρητική εκπαίδευση των μελών 
των "Ομάδων Ασφάλειας". Για το σκοπό αυτό θα επιλέ¬ 
γουν από εκπαιδευτές του Υπουργείου Δημόσιας Τάξης, 
μεταξύ των μελών των "Ομάδων Ασφάλειας", οι πλέον κα¬ 
τάλληλοι για να ασκήσουν τα καθήκοντα του εκπαιδευτή. 

2. Οι επιλεγέντες, σύμφωνα με την προηγούμενη παρά¬ 
γραφο θα παρακολουθήσουν ειδικό εκπαιδευτικό πρό¬ 
γραμμα, διάρκειας είκοσι (20) ωρών, το οποίο θα αφορά 
θέματα Παιδαγωγικής και ειδικότεραια) Διδακτική Τεχνι¬ 
κή και μέσα διδασκαλίας- Εφαρμογές. Αρχές μάθησης. 
Μέθοδοι διδασκαλίας. Μέθοδοι ομαδικής εργασίας. 
Ψυχολογία, εξελικτική, προσωπικότητας, ομάδας, εκπαι¬ 
δευτική. Διοίκηση, ηγεσία, προσωπικότητα εκπαιδευτή. 
Τεχνική της δημόσιας ομιλίας, β) Διαλέξεις σε επίκαιρα 
και συναφή με την εκπαίδευση θέματα. 

3. Με απόφαση μας καθορίζονται οι ώρες διδασκαλίας 
οι οποίες δεν μπορεί να είναι περισσότερες από τέσσε¬ 
ρεις (4) για κάθε εργάσιμη ημέρα. Γιατη συμπλήρωσητου 
εβδομαδιαίου ωραρίου εργασίας, οι εκπαιδευόμενοι, όσο 
χρόνο διαρκεί το ειδικό ενημερωτικό πρόγραμμα, εντάσ¬ 
σονται στην "Ομάδα Ασφάλειας" Κορυδαλλού. 

Άρθρο 12 

Πρόγραμμα ειδικής εκπαίδευσης υπαλλήλων κλάδου ΔΕ 

Φύλαξης 

Καταστημάτων Κράτησης σε θέματα αυτοάμυνας αυ¬ 
τοπροστασίας 

1. Στόχος του προγράμματος είναι η εκπαίδευση του 
συνόλου των μονίμων υπαλλήλων του κλάδου ΔΕ 
Φύλαξης των Καταστημάτων Κράτησης σε θέματα αυτο¬ 
άμυνας - αυτοπροστασίας. 

2. Η εκπαίδευση των υπαλλήλων του κλάδου ΔΕ 
Φύλαξης Καταστημάτων Κράτησης σε θέματα αυτοάμυ¬ 
νας - αυτοπροστασίας θα έχει διάρκεια 48 ωρών και θα 
πραγματοποιείται στο Κατάστημα της Σχολής του 
Προσωπικού Φύλαξης ή στο Κατάστημα Κράτησης στο ο¬ 
ποίο υπηρετεί ο υπάλληλος εφ’ όσον υπάρχει κατάλληλος 
χώρος και η απαιτούμενη υλικοτεχνική υποδομή, ή στο 
πλησιέστερο κατάστημα κράτησης ή σε άλλο δημόσιο 
κατάστημα το οποίο πληρεί τις προϋποθέσεις εκπαίδευ¬ 
σης. Εκπαιδευτές στο πρόγραμμα θα είναι μέλη των 
"Ομάδων Ασφάλειας"τα οποία θα έχουν παρακολουθήσει 
επιτυχώς το ειδικό πρόγραμμα Εκπαίδευσης Εκπαιδευ¬ 
τών. 

3. Διδασκόμενα μαθήματα και διδακτέα ύλη τα προβλε- 
πόμενα από τις παραγράφους, 11,12 και 13 του άρθρου 4 

4. Μετά την ολοκλήρωση του προγράμματος, οι εκπαι 
δευτόμενοι δεν υπόκεινται σε εξετάσεις. 

Άρθρο 13 

1. Την ευθύνη για τον προγραμματισμό, την οργάνωση 
και υλοποίηση των ειδικών ενημερωτικών προγραμμά¬ 
των, έχει το Τμήμα Εκπαίδευσης, της Διεύθυνσης 
Οργάνωσης και Πληροφορικής του Υπουργείου Δικαιο¬ 
σύνης. Οπου στην απόφαση αυτή αναφέρεται ο 
Διευθυντής της Σχολής, για τα ειδικά ενημερωτικά προ¬ 
γράμματα νοείται ο Προϊστάμενος Διεύθυνσης Οργά¬ 
νωσης και Πληροφορικήςτου Υπουργείου Δικαιοσύνης, ο 
οποίος αναπληρώνεται, σε περίπτωση έλλειψης, απου¬ 


σίας ή κωλύματος από τον Προϊστάμενο του Τμήματος 
Εκπαίδευσης της ίδιας Διεύθυνσης. 

2. Με απόφασή μας ορίζονται οι συμμετέχοντες σε κά¬ 
θε ένα από τα ειδικά ενημερωτικά προγράμματα, ο χρό¬ 
νος διενέργειας κάθε προγράμματος οι διδάσκοντες και 
οι ώρες διδασκαλίας κάθε μαθήματος. 

3. Οι ώρες διδασκαλίας, όπου δεν ορίζεται άλλως, ορί¬ 
ζονται σε έξι (6) για κάθε εργάσιμη ημέρα και η διάρκεια 
κάθε διδακτικής ώρας σε 45 λεπτά. Για τη συμπλήρωση 
του εβδομαδιαίου ωραρίου εργασίας οι εκπαιδευόμενοι, 
υπό τον έλεγχο του υπευθύνου της γραμματείας, υπο- 
χρεούνταισε καθημερινή σωματική άσκηση. 

4. Οι εκπαιδευόμενοι, κατάτη διάρκεια της παρακολού¬ 
θησης των ειδικών ενημερωτικών προγραμμάτων, υπο¬ 
βάλλονται σε προφορικές και γραπτές εξετάσεις στα μα¬ 
θήματα που προβλέπονται από τις παραγράφους 1,2,3, 
4,5 6,7,8,9,10,13 και 14του άρθρου 4, της παραγράφου 
4α και 4β του άρθρου 10 και της παραγράφου 2 του άρ¬ 
θρου 11. Η επίδοση των εκπαιδευόμενων στα λοιπά μα¬ 
θήματα κρίνεται από τον οικείο εκπαιδευτή από τα αποτε¬ 
λέσματα της καθημερινής τους άσκησης. 

5. Ως προς το χώρο πραγματοποίησης του προγράμμα¬ 
τος, όπου δεν ορίζεται άλλως, τηνπαρακολούθηση, το δι¬ 
δακτικό προσωπικό, τη διαδικασία των εξετάσεων και την 
κατάρτιση τωνπινάκων επιτυχίας, έχουν εφαρμογή οι δια¬ 
τάξεις των παραγράφων 1 και 4 του άρθρου 2, 4,5 και 6 
του άρθρου 3,1 και 2 του άρθου 5,του άρθρου 8 και των 
παραγράφων 1,2,3 και 4 του άρθρου 9, αντίστοιχα. Οπου 
στις προηγούμενες παραγράφους αναφέρεται ο 
Διευθυντής της Σχολής, για τα ειδικά ενημερωτικά προ¬ 
γράμματα, νοείται ο Προϊστάμενος της Διεύθυνσης 
Οργάνωσης και Πληροφορικής του Υπουργείου 
Δικαιοσύνης. 

6. Οι αποφάσεις μας 21008/1990. 83052/1993, 87455/ 
1994 και 76305/95, καταργούνται. 

Από τηνπαρούσα απόφαση δενπροκαλείται δαπάνη σε 
βάρος του Κρατικού Προϋπολογισμού 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Ιανουάριου 1997 

Ο ν ΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 153882 (4) 

Τροποποίηση του Κανονισμού Εσωτερικής Υπηρεσίας 
της Εισαγγελίας Εφετών Ιωαννίνων 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών 
(Κυρ. Νόμος 1756/1988 - ΦΕΚ 35/Α'/26.2.1988), όπως α- 
ντικαταστάθηκε από το άρθρο 5 του Ν. 1868/1989 (ΦΕΚ 
230/Α’/10.10.1989) και όπως ισχύει σήμερα. 

2. Το άρθρο 29ατου Ν. 1558/1985 όπως προστέθηκε με 
το άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού προ¬ 
ϋπολογισμού. 

4. Το έγγραφο της Εισαγγελίας Εφετών Ιωαννίνων με α¬ 
ριθμό 3155/11.12.1996. αποφασίζουμε: 

Τη δημοσίευση στην Εφημερίδα της Κυβερνήσεως της 

τροποποίησης του κανονισμού εσωτερικής υπηρεσίας 
της Εισαγγελίας Εφετών Ιωαννίνων, όπως διαμορφώθηκε 
με την απόφαση της Ολομέλειας του δικαστηρίου αυτού 
με τον αριθμό 3155/1996 η οποία έχει ως εξής: 

Γιατους λόγους αυτούς 

Α. Εις το άρθρο 6 του κανονισμού προστίθεται παρά¬ 
γραφος 2 ως εξής: «2. Εις το διοικητικό τμήμα τοποθετεί¬ 
ται και θα υπηρετεί και η επιμελήτρια δικαστηρίων της 
Εισαγγελίας Εφετών Ιωαννίνων Λαμπρινή Σπύρου η ο¬ 
ποία παράλληλα με τα καθήκοντα που θα της ανατεθούν 
θα ασχολείται και με την επίδοση των πάσης φύσεως εγ¬ 
γράφων της ποινικής διαδικασίας. 

Β. Το εδάφιο α' του άρθρου 7 του κανονισμού αντικαθί¬ 
σταται ως εξής: «Στο ποινικό τμήμα της Γραμματείας της 
Εισαγγελίας Εφετών Ιωαννίνων, υπηρετούν οι κατωτέρω 
δικαστικοί υπάλληλοι: 

α. Θεοδώρα Ζιώγα, με βαθμό Α' κατηγορίας ΠΕ. 

β. Κων/νος Τσακτσίρας, με βαθμό Α’ κατηγορίας ΠΕ. 

γ. Παύλος Φώτου, με βαθμό Α' κατηγορίας ΤΕ. 

δ. Παύλος Ξαξίρης, επιμελητής δικαστηρίων, κατηγο¬ 
ρίας ΥΕ. 

ε Χρήστος Παπαζέκος, επιμελητής δικαστηρίων, κατη¬ 
γορίας ΥΕ». 

Γ. Το τελευταίο εδάφιο του άρθρου 7 του κανονισμού, 
αντικαθίσταται ως εξής: «Οι επιμελητές δικαστηρίων του 
ποινικού τμήματος, θα ασχολούνται με την επίδοση των 
πάσης φύσεως εγγράφων της ποινικής διαδικασίας, αμ- 
φότεροι δε θα εκτελούν όλες τις βοηθητικές υπηρεσίες 
και εργασίεςτου τμήματος στο οποίο ανήκουν, καθώς και 
της υπηρεσίας της Εισαγγελίας Εφετών γενικότερα, σύμ¬ 
φωνα με τις οδηγίες και εντολές τωνπροϊσταμένων τους». 

Ο Εισαγγελέας Εφετών Ο Αντεισαγγελέας Εφετών 
ΓΕΩΡΓΙΟΣ ΖΟΡΜΠΑΣ ΟΘΩΝ ΠΑΠΑΚΩΝΣΤΑΝΤΙΝΟΥ 

Ο ΓΡΑΜΜΑΤΕΑΣ 
ΚΩΝΣΤΑΝΤΙΝΟΣΤΑΤΤΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 1997 

ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. οικ. 1 5546 (5) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Ευρυτανίας 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17του Κώδικα Οργανισμού 
δικαστηρίων και κατάστασης δικαστικών λειτουργών 
(Κυρ. Νόμος 1756/1988 - ΦΕΚ 35/Α726.2.1988), όπως α- 
ντικαταστάθηκε από το άρθρο 5 του Ν. 1868/1989 (ΦΕΚ 
230/Α710.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε με 
το άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού προ¬ 
ϋπολογισμού. 

4. Το έγγραφο του Πρωτοδικείου Ευρυτανίας με αριθμό 
22/23.1.1997, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του κανονισμού εσωτερικής υπηρεσίας 
του Πρωτοδικείου Ευρυτανίας, όπως διαμορφώθηκε με 
την απόφαση της Ολομέλειας του δικαστηρίου αυτού με. 
τον αριθμό 1/1997 η οποία έχει ως εξής: 

Για τους λόγους αυτούς 

Ορίζεται ημέρα συνεδριάσεως του Μονομελούς 
Πλημ/κείου Ευρυτανίας (έδρας) η ημέρα της εβδομάδας 
Τετάρτη και ειδικότερα η δεύτερη και τέταρτη Τετάρτη 
κάθε μήνα. Η αλλαγή αυτή θα ισχύει από 1ης Απριλίου 
1997 κρίθηκε, αποφασίσθηκε και δημοσιεύθηκε στο 
Καρπενήσι στις 16 Ιανουάριου 1997. 

Η Πρόεδρος Οι Δικαστές 

Ελένη Διονυσοπούλου 1. Χρήστος Γαλτσιώτης 

2. Ευάγγελος Σούφλας 

Ο Εισαγγελέας Η Γραμματέας 

Παντελής Στραγάλης Άννα Χρυσαφογεώργου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 1997 

Ο ΥΠΟΥΡΓ ΟΧ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


